Ģeoloģiskais dabas piemineklis **Baltavots un Melnavots**

MK 175. noteikumu piel. Nr. 86

**Detalizēts apraksts**

**Adrese**

Kuldīgas novadā, Kurmāles pagastā.

Ģeogrāfiskās koordinātes E21° 53,717' un N56° 58,954', jeb x372094, y317415 LKS92 sistēmā.

**Ģeogrāfiskais novietojums**

Rietumkurzemes augstienes ziemeļu daļā blakus Pieventas zemienei.

**Ģeoloģiskie veidojumi**

Divu lielāku un viena mazāka avota izplūdes vietas.

**Izmēri**

Dabas pieminekļa platība 7,41 ha.

**Debits**

Pēc aptuvena novērtējuma - Baltavotam 5 l/sek, bet Melnavotam 2 l/sek.

**Unikālās vērtības**

Diezgan lieli, ainaviski un dinamiski kāpjošie avoti.

**Ainaviskuma raksturojums**

Ļoti ainaviski un dinamiski kāpjošie avoti.

**Stratigrāfija**

Ūdeņi no augstienes dzīlēs esoša augšējā pleistocēna fluviglaciāla starpmorēnu ūdensnesēja horizonta.

**Uzbūve**

Kāpjošie avoti.

**Viela**

Ūdens ar paaugstinātu kalcija un magnija bikarbonātu saturu (ciets ūdens), analīžu datu nav.

**Procesi**

Šā brīža procesi dabas pieminekļa teritorijā izpaužas kā aktīva avotu ūdens izplūde, kas līdzi nes arī smalku gaišu fluviglaciālo smilti.

**Citas vērtības**

Baltavots tiek uzskatīts par svētavotu un tur joprojām krūmu zaros tiek karināti ziedojumi – sīki priekšmeti, rotaslietas, aukliņas un lentas.

**Stāvoklis**

Stāvoklis vērtējams kā labs.

**Bojājumi**

Nav.

**Apdraudējumi**

Mežizstrāde var degradēt kvalitatīvo meža ainavu.

**Dabas aizsardzība**

Objekta teritorijā atrodas Eiropas nozīmes biotops - minerālvielām bagāti avoti un avoksnāji (7160).

**Apsaimniekošana**

Tiek apsaimniekots kā kultūrvēsturisks tūrisma objekts.

**Piezīmes**

-

**Novērtējumi**

Unikālās vērtības - 5

Ainaviskums - 5

Zinātniskais novērtējums:

Stratigrāfija - 3

Uzbūve - 5

Viela - 3

Procesi - 4

Citas vērtības - 3

Novērtējumu summa – 28

**Robežu izmaiņu pamatojums**

Esošā dabas pieminekļa teritoriju nepieciešams izmainīt, lai iekļautu tajā abus avotus, jo līdzšinējā teritorijā atrodas tikai Melnavots un netālu esošais mazais avotiņš. Teritoriju nepieciešams veidot kā vienotu veselumu, galvenokārt ainavisko vērtību saglabāšanas nepieciešamības dēļ. Ja teritorija tiktu veidota no divām atsevišķām daļām, starp kurām atrastos mežizstrādes platības, tad tās ainaviskā vērtība ievērojami samazinātos un apdraudētība pieaugtu.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem hidroģeoloģijas pētījumiem, gan kā ainaviski vērtīgu dabas veidojumu kopumu, kuru īpašā izcilība ir abu avotu iztekas un, kas ir nozīmīgs arī no dzīvās dabas un kultūrvēstures viedokļa, un svarīgs kā tūrisma objekts.

Unikālās vērtības, 1   2   3   4   5      
1- nenozīmīgs,   
2- maznozīmīgs,   
3- vietāja mēroga nozīmīgs,   
4- reģiona mēroga nozīmīgs;   
5- LV vai starptautiski nozīmīgs , unikāls  
  
Ainaviskums, 1   2   3   4   5      
1- neglīts,   
2- ainavā neizpaužas kā pozitīvi vērtējams elements,   
3- parasts, nedaudz vairo ainavas vērtīgumu;   
4- skaists, glīts, bet ne izcils;   
5- izcili krāšņs  
  
Stratigrāfija, 1   2   3   4   5      
1- nenozīmīgs sīks,   
2- maznozīmīgs vai neizteiksmīgs,   
3- parasts raksturīgs konkrētās svītas atsegums,   
4- viens no lielākajiem konkrētās svītas atsegumiem, bet nav stratotips ,    
5- svītas stratotips vai unikālu fosīliju atradne  
  
Uzbūve, 1   2   3   4   5      
1- nav novērojamas nekādas raksturīgas uzbūves detaļas,   
2- neizteiksmīgs slāņojums,   
3- parasts, raksturīgs slāņojums; raksturīgi reljefa veidojumi  
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;   
5- īpaši izteiksmīgs vai neparasts slāņojums, reljeefa veidojums, atseguma forma u.c.  
  
Viela, 1   2   3   4   5      
1- vieliskais sastāvs nav nosakāms, piemēram, biezā apauguma dēļ,   
2- nedroši nosakāmi sastāva ieži, neizteiksmīgi,   
3- parasti ieži,   
4- savdabīgi, raksturīgi ieži vai minerālu izpausmes;   
5- kādas retas vai neparastas minerālu izpausmes; reti sastopami, bet raksturīgi ieži  
  
Procesi, 1   2   3   4   5      
1- nekādi īpaši procesi nav novērojami;   
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,   
3- raksturīgi procesi, piem., izskalošana vai avotu erozija;   
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas   
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija  
  
Citas vērtības, 1   2   3   4   5      
1- nekā nozīmīga nav,   
2- neliels nozīmīgums dzīvajai dabai, kultūrvēsturei, tūrismam;   
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;   
4- retu sugu atradne, populārs tūrisma objekts, kulta vieta, nozīmīgu teiku vieta utml.;   
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.